**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(муниципаль тур, 2016-2017 уку елы) 7 нче сыйныф**

**Башкару вакыты – 3 сәгать**

**Гомуми балл - 100**

1. **Теоретик блок (35 балл).**

1. Гражданлык лирикасына хас үзенчәлекләрне билгеләгез һәм җавабыгызны үзегез белгән әсәрләрдән мисаллар белән ныгытыгыз (20 балл).

2. Әлеге билгеләмәгә туры килгән төшенчәне язып куегыз (5 балл):

*Әсәрдә геройның эчке дөньясын, хис-кичерешләрен, теләк-омтылышларын тулы итеп, җентекләп сурәтләү...... дип атала*.

3. Төп сюжет элементларын санап чыгыгыз (10 балл).

1. **Әдәби иҗат блогы (45 балл).**

1. Ш.Камалның “Акчарлаклар” яки Г.Исхакыйның “Кәҗүл читек” әсәрендә төп геройга характеристика бирегез. (10 балл)

2. Ш.Камалның “Акчарлаклар” яки Г.Исхакыйның “Кәҗүл читек” әсәрендә төп геройны сурәтләү барышында автор психологизмнан файдаланамы? Җавабыгызны дәлилләп языгыз. (15 балл)

3. Ш.Камалның “Акчарлаклар” повесте яки Г.Исхакыйның “Кәҗүл читек” хикәясе мисалында әсәр исеменең сюжет белән бәйләнешен билгеләп карагыз, автор ни өчен нәкъ шушы исемне сайлаган дип уйлыйсыз? Әсәр исеменә сез, сюжеттан чыгып, тагын нинди вариант тәкъдим итә алыр идегез? (20 балл)

1. **Иҗади блок (20 балл).**
2. Ш.Камалның “Акчарлаклар” повесте яки Г.Исхакыйның “Кәҗүл читек” хикәясенең сюжетын дәвам итеп, кечкенә генә хикәя язып карагыз. Сез геройларның алга таба язмышын ничек күзаллыйсыз?

**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(муниципаль тур, 2016-2017 уку елы) 8 нче сыйныф**

**Башкару вакыты – 3 сәгать**

**Гомуми балл - 100**

1. **Теоретик блок (35 балл).**

1. Мәгърифәтчелек әдәбиятына хас үзенчәлекләрне билгеләгез һәм җавабыгызны үзегез белгән әсәрләрдән мисаллар белән ныгытыгыз (20 балл).

2. Әлеге билгеләмәгә туры килгән төшенчәне язып куегыз (5 балл):

*Әдәби әсәрдә вакыйгалар, төрле хәлләрнең яки кешеләрнең ходык-характерлары үсү-үзгәрү тарихы...... дип атала*.

3. Кеше образының төп төрләрен санап чыгыгыз (10 балл).

1. **Әдәби иҗат блогы (45 балл).**

1. М.Фәйзинең “Галиябану” яки Ф.Әмирханның “Бер хәрабәдә” әсәрендә төп геройга характеристика бирегез. (10 балл)

2. М.Фәйзинең “Галиябану” яки Ф.Әмирханның “Бер хәрабәдә” әсәрендә төп геройны сурәтләү барышында автор нинди әдәби алымнардан файдалана? Җавабыгызны дәлилләп языгыз. (15 балл)

3. М.Фәйзинең “Галиябану” драмасы яки Ф.Әмирханның “Бер хәрабәдә” хикәясе мисалында әсәр исеменең сюжет белән бәйләнешен билгеләп карагыз, автор ни өчен нәкъ шушы исемне сайлаган дип уйлыйсыз? Әсәр исеменә сез, сюжеттан чыгып, тагын нинди вариант тәкъдим итә алыр идегез? (20 балл)

1. **Иҗади блок (20 балл).**

1. М.Фәйзинең “Галиябану” драмасы яки Ф.Әмирханның “Бер хәрабәдә” хикәясенең сюжетын дәвам итеп, кечкенә генә хикәя язып карагыз. Сез геройларның алга таба язмышын ничек күзаллыйсыз?

**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(муниципаль тур, 2016-2017 уку елы) 9 нчы сыйныф**

**Башкару вакыты – 3 сәгать**

**Гомуми балл - 100**

1. **Теоретик блок (35 балл).**

1. Идея төшенчәсенә билгеләмә языгыз (10 балл).

2. Суфичылык әдәбиятына хас үзенчәлекләрне билгеләгез һәм җавабыгызны үзегез белгән әсәрләрдән мисаллар белән ныгытыгыз (15 балл).

3. Әлеге билгеләмәгә туры килгән төшенчәне язып куегыз (5 балл):

*Бер әдәби күренешнең икенче әдәби күренешкә тәэсир итүе...... дип атала*.

4. Драматургиягә хас төп жанрларны санап чыгыгыз (5 балл).

1. **Әдәби чор һәм әдәби иҗат блогы (45 балл).**

1. Казан ханлыгы чорында иҗат иткән кайсы әдипләрне атый аласыз? Санап чыгыгыз. (5 балл)

2. Ул әдипләр иҗатын берләштергән нинди уртак сыйфатларны билгели аласыз? (15 балл)

3. Мөхәммәдьярның “Нуры содур” поэмасы мисалында әсәр исеменең сюжет белән бәйләнешен билгеләп карагыз, автор ни өчен нәкъ шушы исемне сайлаган дип уйлыйсыз? Әсәр исеменә сез тагын нинди вариант тәкъдим итә алыр идегез? (15 балл)

4. “Нәсыйхәт” шигырендә Мөхәммәдьяр укучыга нинди фикерләр белән мөрәҗәгать итә? (10 балл)

1. **Иҗади блок (20 балл).**

1. Кол Галинең “Кыйссаи Йосыф” поэмасының сюжетын дәвам итеп, шул чор рухында кечкенә генә хикәя язып карагыз. Сез геройларның алга таба язмышын ничек күзаллыйсыз?

**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(муниципаль тур, 2016-2017 уку елы) 10 нчы сыйныф**

**Башкару вакыты – 3 сәгать**

**Гомуми балл - 100**

1. **Теоретик блок (35 балл).**

1. Лирик герой төшенчәсенә билгеләмә языгыз (10 балл).

2. Романтик әдәбиятка хас үзенчәлекләрне билгеләгез һәм җавабыгызны үзегез белгән әсәрләрдән мисаллар белән ныгытыгыз (15 балл).

3. Әлеге билгеләмәгә туры килгән төшенчәне язып куегыз (5 балл):

*Нинди дә булса күренешне яки предметны аңлатучы шартлы сүз яки билге...... дип атала*.

4. Образ төрләрен санап чыгыгыз (5 балл).

1. **Әдәби чор һәм әдәби иҗат блогы (45 балл).**

1. ХХ йөз башында иҗат иткән кайсы шагыйрьләрне атый аласыз? Санап чыгыгыз. (5 балл)

2. Ул шагыйрьләр иҗатын берләштергән нинди уртак сыйфатларны билгели аласыз? (15 балл)

3. Г.Тукайның “Милли моңнар” шигыре мисалында әсәр исеменең автор фикере белән бәйләнешен билгеләп карагыз, шагыйрь ни өчен нәкъ шушы исемне сайлаган дип уйлыйсыз? Әсәр исеменә сез тагын нинди вариант тәкъдим итә алыр идегез? (15 балл)

4. “Милли моңнар” шигырендә Г.Тукай нинди проблемалар күтәрә? (10 балл)

1. **Иҗади блок (20 балл).**

1. Ф.Әмирханның “Хәят” повестеның сюжетын дәвам итеп, кечкенә генә хикәя язып карагыз. Сез геройларның алга таба язмышын ничек күзаллыйсыз?

**Татар гомуми белем бирү оешмаларында укучылар өчен татар әдәбиятыннан олимпиада сораулары**

**(муниципаль тур, 2016-2017 уку елы) 11 нче сыйныф**

**Башкару вакыты – 3 сәгать**

**Гомуми балл - 100**

1. **Теоретик блок (35 балл).**

1. Роман төшенчәсенә билгеләмә языгыз (10 балл).

2. Лирик төргә хас үзенчәлекләрне билгеләгез һәм җавабыгызны үзегез белгән әсәрләрдән мисаллар белән ныгытыгыз (15 балл).

3. Әлеге билгеләмәгә туры килгән төшенчәне язып куегыз (5 балл):

*Кискен конфликтка корылган, көчле рухлы геройларга ия булган драма әсәре, жанр төре...... дип атала*.

4. Төп реалистик иҗат агымнарын санап чыгыгыз (5 балл).

1. **Әдәби чор һәм әдәби иҗат блогы (45 балл).**

1. 1960-80 нче елларда иҗат иткән кайсы язучыларны атый аласыз? Санап чыгыгыз. (5 балл)

2. Ул язучылар иҗатын берләштергән нинди уртак сыйфатларны билгели аласыз? (15 балл)

3. Ә.Еникинең “Матурлык” хикәясе мисалында әсәр исеменең автор фикере белән бәйләнешен билгеләп карагыз, автор ни өчен нәкъ шушы исемне сайлаган дип уйлыйсыз? Әсәр исеменә сез тагын нинди вариант тәкъдим итә алыр идегез? (15 балл)

4. “Матурлык” хикәясендә Ә.Еники нинди проблемалар күтәрә? (10 балл)

1. **Иҗади блок (20 балл).**

1. Ә.Еникинең “Матурлык” хикәясенең сюжетын дәвам итеп, кечкенә генә хикәя язып карагыз. Сез геройларның алга таба язмышын ничек күзаллыйсыз?